**Alain de Botton** (født 20. desember 1969 i Zürich), men bor nå i London, er en sveitsisk forfatter og TV-produsent.

Biografi
--------

Hans forfedre stammer fra den nå forsvunne byen Boton i Castilla i Spania, og de ble utvist liksom alle andre sefardiske jøder fra landet i 1492 og begav seg til Egypt, der også de Bottons far ble født.

Hans foreldre er Gilbert de Botton, kunstsamler og finansmann som grunnla Global Asset Management, og hans første hustru, Jacqueline Burgauer. De Botton bodde de første åtte årene av sitt liv i Sveits, der han lærte å snakke fransk og tysk. Han gikk seinere på skole i Harrow, der han lærte seg å snakke engelsk. Da han var 12 år flyttet familien til London.

Han fikk sin utdannelse ved Dragon School i Oxford og Harrow School i London. Han studerte historie og filosofi ved Gonville and Caius College, Cambridge (1988–1991), og seinere filosofi ved King's College London (1991–1992).

Botton har en søster, Miel, som er psykolog i Paris.

Han bor nå i Hammersmith i vestre del av London, med sin ektefelle Charlotte, som han giftet seg med 2003. Sammen har de sønnene Samuel og Saul.

Verk
----

De Botton har skrevet essayer, som refererer både til hans egne erfaringer og ideer som kommet opp ved intervjuer med artister, filosofer og tenkere. Hans bøker er utgitt på 20 språk.

I 1993 debuterte han med romanen, *Essays In Love* (tittelen er *On Love* i USA), der han analyserer prosessen ved kjærligheten. Stilen som benytter i boken er uvanlig ettersom han blander elementer fra romaner med refleksjoner og analyser som man vanligvis finner i fagbøker.

Hans virkelige gjennombrudd kom ved publiseringen av hans første fagbok, *How Proust Can Change Your Life,* 1997. Boken, som er basert på Marcel Prousts liv og hans romanserie *På sporet av den tapte tid*, er en essayslignende collage av Prousts tanker. Den er en blanding av *selvhjelpslitteratur* og en analyse av en av de mest omtalte, men uleste bøkene i den vestlige kanon.

Den ble etterfulgt av *The Consolations of Philosophy*. Tittelen på denne boken refererer til Boethius' *Consolation of Philosophy*, hvor filosofien opptrer som en allegorisk person for å tilby Boethius trøst før hans forestående henrettelse. I *The Consolations of Philosophy*, forsøker de Botton å vise hvordan lærdommen til filosofer som Epikuros, Montaigne, Nietzsche, Schopenhauer, Seneca, og Sokrates kan benyttes på det moderne livets hverdagssorger, som for eksempel at man kjenner seg mislikt, følelsen av utilstrekkelighet, finansielle bekymringer, brustent hjerte, og andre generelle problemer som fremkaller lidelse. Grunntanken er at filosofien kan ha en funksjon bare om den kan forandre, eller snarere forbedre, menneskenes tilværelse. Boken har blitt både hyllet og kritisert for sin terapeutiske syn på filosofi.

De Botton vendte tilbake etter det til en mer lyrisk stil. I *The Art of Travel*, tar han opp reisens psykologi: hvordan vi forestiller oss plasser innen vi har sett dem, hvordan vi husker vakre ting, hva som skjer med oss når vi opplever ørkener, eller bor på hotell, eller reiser ut på landet.

I *Status Anxiety*, undersøker han vår angst om hva andre mener om oss; om vi blir dømt til å ha suksess eller mislykkes, til vinnere eller tapere.

De Bottons bok, *The Architecture of Happiness*, behandler skjønnheten i arkitekturen, og hvordan den er relatert til vårt velbefinnende og generelle tilfredshet på ett individuelt og et samfunnsmessig perspektiv. Han beskriver hvordan arkitekturen påvirker oss i hverdagen, selv om vi sjelden legger merke til den. Boken tar også opp hvordan menneskelige karakterdrag reflekteres i arkitekturen.

Bibliografi
-----------

| Utgitt | Tittel | Norsk tittel | Utgitt på norsk | Oversetter | ISBN |
| --- | --- | --- | --- | --- | --- |
| 2006 | *The Architecture of Happiness* |  |  |  |  |
| 2004 | *Status Anxiety* | *Statusjag* | 2005 | Tone Bull | ISBN 82-04-10858-3 |
| 2002 | *The Art of Travel* | *Kunsten å reise* | 2004 | Erik Ringen | ISBN 82-04-10027-2 |
| 2000 | *The Consolations of Philosophy* | *Filosofi som lindring og trøst*  | 2001 | Mona Lange | ISBN 82-530-2297-2 |
| 1997 | *How Proust Can Change Your Life* | *Hvordan Proust kan forandre ditt liv: ikke en roman* | 1998 | Mona Lange | ISBN 82-530-2263-8 |
| 1995 | *Kiss and Tell* | Alt om min kjæreste | 2001 | Toril Hanssen | ISBN 82-530-2301-4 |
| 1994 | *The Romantic Movement* |  |  |  |  |
| 1993 | *Essays In Love* | Forsøk i kjærlighet: en roman | 1995 | Reni H. Kaldhol | ISBN 82-588-1113-4 |

Filmografi
----------

### TV serier

* Philosophy: A Guide To Happiness (baserad på «The Consolations of Philosophy»)

1. *Socrates on Self-Confidence*
2. *Epicurus on Happiness*
3. *Seneca on Anger*
4. *Montaigne on Self-Esteem*
5. *Schopenhauer on Love*
6. *Nietzsche on Hardship*

* *Status Anxiety*
* *The Perfect Home* (basert på *The Architecture of Happiness*)

Kilder
------

* *Bonniers författarlexikon över utländsk litteratur* ISBN 91-0-057321-3

Referanser
----------

1. ↑   ČSFD, ČSFD person-ID 239788[Hentet fra Wikidata]
2. 1 2   National Portrait Gallery, www.npg.org.uk, besøkt 26. november 2015[Hentet fra Wikidata]
3. ↑   LIBRIS, libris.kb.se, utgitt 25. september 2012, besøkt 24. august 2018[Hentet fra Wikidata]
4. ↑  ; *Autorités BnF*; besøksdato: 10. oktober 2015; BNF-ID: 12384334q.

Eksterne lenker
---------------

* (en) Offisielt nettsted Rediger på Wikidata

* (en) Alain de Botton – kategori av bilder, video eller lyd på Commons Rediger på Wikidata
* (en) Alain de Botton på Internet Movie Database Rediger på Wikidata

* (en) Alain de Botton hos The Movie Database Rediger på Wikidata
* (de) Verk av og om Alain de Botton i katalogen til det tyske nasjonalbiblioteket
* Mikael Askergren om Alain de Bottons «Lyckans arkitektur»
* Forfatterprofil hos forlaget S. Fischer Arkivert 2. april 2015 hos Wayback Machine.
* Alain de Botton: *Erotik vs. Vernunft. Die destruktive Macht der Internet-Pornografie*. Essay på Welt Online 25. januar 2012.

  


|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NDL **·** NKC **·** ICCU **·** BNE **·** CiNii **·** BBC Things **·** Munzinger (iba)
 |